Diari Oficial de la Generalitat Valenciana


Sumari del DOGV 3717, del 27-03-2000 (2000/2262)

ORDRE de 20 de març de 2000, de la Conselleria d'Agricultura, Pesca i Alimentació, per la qual es publiquen les línies de subvenció i els imports globals màxims que financen per a 2000 les ajudes al cooperativisme agrari valencià.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3717

Data del DOGV
:   27-03-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/2262


Data del document
:   20-03-2000

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * suport econòmic
    * cooperativa agrícola
    * ajuda pública
    * ajuda a l'agricultura

ORDRE de 20 de març de 2000, de la Conselleria d'Agricultura, Pesca i Alimentació, per la qual es publiquen les línies de subvenció i els imports globals màxims que financen per a 2000 les ajudes al cooperativisme agrari valencià. [2000/X2262]
  
Atesa, com un criteri de racionalitat econòmica, la necessitat d'augmentar la dimensió econòmica tant de les empreses cooperatives de manipulació i comercialització com de les explotacions agràries dels socis.
  
Atés el que es disposa en l'article 32 de la Llei 46/1998, de 17 de desembre, sobre Introducció de l'Euro.
  
Atés el que es disposa en l'article 47.11 del text refós de la Llei d'Hisenda Pública de la Generalitat Valenciana, com també la Llei 10/1999, de Pressupostos de la Generalitat Valenciana per a l'exercici 2000.
  
Vista la proposta del director general de Pesca i Comercialització Agrària, i fent ús de les funcions que tinc atribuïdes,
  
 ORDENE
  
Article 1
  
Les ajudes de l'Ordre de 20 d'abril de 1995, d'aquesta conselleria, per la qual s'aproven les noves bases reguladores de les ajudes al cooperativisme agrari valencià (DOGV núm. 2.499, de 3 de maig de 1995), modificada parcialment per les ordres de 24 d'abril de 1998 (DOGV núm. 3.238, de 8 de maig de 1998), de 8 de gener de 1998 (DOGV núm. 3.177, de 5 de febrer de 1998), de 10 de juliol de 1997 (DOGV núm. 3.048, d'1 d'agost de 1997), i de 21 d'abril de 1997 (DOGV núm. 2.986, de 7 de maig de 1997), es concediran, en l'exercici 2000, a càrrec de les línies pressupostàries del programa 714.40 i amb els imports globals màxims següents:
  
 - Línia pressupostària: 404/000/00. C. comptable 1.672: import global màxim 506.115.553 pessetes (671.658,19 euros).
  
- Línia pressupostària: 702/000/00. C. comptable 1.366: import global màxim 219.318.665 pessetes (1.791.016,07 euros).
  
Article 2
  
Les ajudes regulades per l'ordre esmentada es tramitaran d'acord amb les seues pròpies bases reguladores i, subsidiàriament, pel que es disposa en el Reial Decret 2.225/1993, de 17 de desembre, pel qual s'aprova el reglament de procediment per a la concessió d'ajudes i subvencions públiques, i en la Llei 30/1992, de Règim Jurídic de les Administracions Públiques i del Procediment Administratiu Comú.
  
Article 3
  
1. Pel que fa a les despeses de gestió corrents i a les despeses amortitzables, seran objecte d'aquestes ajudes totes aquelles que s'hagen produït al llarg de l'exercici pressupostari vigent.
  
2. La justificació de la realització de l'activitat que es finance amb alguna de les subvencions a què es fa referència en aquesta ordre es farà mitjançant la presentació de les corresponents factures i justificants de pagament. Les despeses corrents, quan es tracte de despeses de personal, es justificaran amb la presentació de les nòmines corresponents.
  
3. El termini de presentació dels documents que acrediten la realització de l'activitat o inversió subvencionada finalitzarà en l'exercici pressupostari per al qual, en cada cas, s'haja concedit l'ajuda pública. En cas de subvencions plurianuals, es justificarà en cada any o exercici pressupostari per l'import de l'anualitat corresponent.
  
Article 4
  
Podran concedir-se avançaments, fins a un 40% de l'import de les transferències corrents aprovades, i fins a un 15% de l'import total anual de les transferències de capital una vegada concedides, sempre que, en qualsevol cas, es garantisca l'avançament mitjançant un aval bancari per la quantia anticipada; les quantitats restants es pagaran una vegada justificada totalment l'activitat o inversió, en els termes de l'article anterior.
  
Article 5
  
Els articles i apartats següents de l'Ordre de 20 d'abril de 1995, d'aquesta conselleria, per la qual s'aproven les noves bases reguladores de les ajudes al cooperativisme agrari valencià, es modifiquen de la manera següent:
  
S'afegeix a la segona línia de l'article 4.g), després de "principalment", l'expressió: "la gestió de les explotacions agràries, pròpies o dels socis".
  
Se substitueix el títol de la secció segona per: "Ajudes a la constitució i consolidació de consorcis, fusions o altres formes d'integració cooperativa".
  
Se suprimeixen els apartats 1, 2 i 3 de l'article 13.2.b), i queda vigent l'apartat 4, que esdevé l'1.
  
L'apartat d) de l'article 23 queda redactat de la manera següent: "d) Tipus d'interés: el tipus d'interés nominal d'aquestes operacions es revisarà semestralment i no podrà superar l'euribor de referència més un diferencial màxim d'un punt.
  
S'entén com a euribor de referència la mitjana aritmètica dels tipus d'interés euribor, Euro Interbank Offered Rate, a un termini de sis mesos, publicat per la Federació Bancària Europea a les 11,00 hores, la data valor del qual correspondrà als set últims dies hàbils immediats anteriors a l'inici de cada període de liquidació, exclosos per al càlcul dos dels set valors que s'hagen pres i que es corresponguen amb el major i el menor d'aquests.
  
El valor del tipus de referència es revisarà el primer dia de cadascun dels mesos d'abril i octubre de cada any, d'acord amb el que s'ha establit anteriorment".
  
València, 20 de març de 2000
  
La consellera d'Agricultura, Pesca i Alimentació,
  
MARIA ÀNGELS RAMON-LLIN I MARTÍNEZ